《憩转华庵》
明代·徐熥

精庐傍人境，虚寂无垢氛。食施隔林鸟，衲挂前山云。

池光既澄洁，香气尤氤氲。猕猴识戒律，狸犬嫌腥荤。

谈深不顾返，西岭将斜曛。终当远城市，高卧辞人群。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。